CELEX: 62021TN0142
Language: sk
Date: 2021-03-07 00:00:00
Title: Vec T-142/21: Žaloba podaná 7. marca 2021 – WIZZ Air Hungary/Komisia

26.4.2021   
            
            
               SK
            
            
               Úradný vestník Európskej únie
            
            
               C 148/28
            
         
      Žaloba podaná 7. marca 2021 – WIZZ Air Hungary/Komisia
      (Vec T-142/21)
      (2021/C 148/38)
      Jazyk konania: angličtina
      
         Účastníci konania
      
      
         Žalobkyňa: WIZZ Air Hungary Légiközlekedési Zrt. (Budapešť, Maďarsko) (v zastúpení: E. Vahida, S. Rating, a I. Metaxas-Maranghidis, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie žalovanej (EÚ) z 20. augusta 2020 vo veci týkajúcej sa štátnej pomoci SA.57026 (2020/N) – Rumunsko COVID-19: Aid to Blue Air (1) a
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobkyňa uvádza šesť žalobných dôvodov.
      
                  1.
               
               
                  Prvý žalobný dôvod je založený na tom, že žalovaná nesprávne uplatnila článok 107 ods. 2 písm. b) ZFEÚ a dopustila sa zjavne nesprávneho posúdenia pri preskúmaní primeranosti pomoci na náhradu škody spôsobenej krízou COVID-19.
               
            
                  2.
               
               
                  Druhý žalobný dôvod je založený na nesprávnom posúdení podmienok spôsobilosti a zlučiteľnosti pomoci určenej na záchranu zo strany žalovanej.
               
            
                  3.
               
               
                  Tretí žalobný dôvod je založený na tom, že žalovaná porušila konkrétne ustanovenia ZFEÚ a všeobecné zásady európskeho práva týkajúce sa zákazu diskriminácie, voľného pohybu služieb a slobody usadiť sa, ktoré boli základom liberalizácie leteckej dopravy v EÚ od konca 80-tych rokov 20. storočia (2).
               
            
                  4.
               
               
                  Štvrtý žalobný dôvod je založený na tom, že žalovaná sa opierala o neexistujúce alebo nevhodné dôkazy.
               
            
                  5.
               
               
                  Piaty žalobný dôvod je založený na tom, že žalovaná napriek závažným ťažkostiam nezačala konanie vo veci formálneho zisťovania a porušila procesné práva žalobkyne.
               
            
                  6.
               
               
                  Šiesty žalobný dôvod je založený na tom, že žalovaná si nesplnila svoju povinnosť uviesť odôvodnenie.
               
            
         (1)  Ú. v. C 430, 2020, s. 2.
      
         (2)  Nariadenie Európskeho parlamentu a Rady (ES) č. 1008/2008 z 24. septembra 2008 o spoločných pravidlách prevádzky leteckých dopravných služieb v Spoločenstve (prepracované znenie) (Text s významom pre EHP) (Ú. v. EÚ L 293, 2008, s. 3).